कोरोना अपडेट: देश में आज 3 हज़ार से भी ज्यादा नए मामले सामने आए
दिल्ली: देश में रोजाना कोरोना के मामलो में बढ़ोतरी हो रही है | देशभर में आज फिर कोरोना के 3 हज़ार से भी ज़्यादा नए मामले सामने आए है | कोरोना के बढ़ते मामलो को देखते हुए कल बुधवार 27 अप्रैल प्रधानमंत्री मोदी ने राज्यों के मुख्यमंत्रियों के साथ बैठक की है | पीएम मोदी ने कहा की बीते 2 वर्षों में कोरोना को लेकर ये हमारी 24 वीं मीटिंग है। कोरोना काल में जिस तरह केंद्र और राज्यों ने मिलकर काम किया, उसने कोरोना के खिलाफ देश की लड़ाई में अहम भूमिका निभाई है।ये स्पष्ट है कि कोरोना की चुनौती अभी पूरी तरह टली नहीं है। ओमिक्रोन और उसके सब वैरिएंट्स किस तरह गंभीर परिस्थिति पैदा कर सकते हैं ये यूरोप के देशों में हमने देखा हैं।इस लिए हमे कोरोना को लेकर सतर्क रहने की जरूरत है | साथ ही हमें जिम्मेदारी के साथ स्वास्थ्य व्यवस्था के इंतजामों को सुनिश्चित करने की जरूरत है|
वही हम देश में आज कोरोना के मामलो की बात करे तो, स्वास्थ्य मंत्रालय द्वारा आज गुरुवार, 28 अप्रैल को जारी आंकड़ों के अनुसार देश में पिछले 24 घंटों में कोरोना के 3,303 नए मामले सामने आए हैं | जबकि कल 27 अप्रैल को कोरोना के 2,927 मामले सामने आए थे | वही देश की राजधानी दिल्ली में आज फिर कोरोना के मामले में बढ़ोतरी हुई है | दिल्ली में पिछले 24 घंटो में कोरोना के 1,367 नए मामले सामने आए है | साथ ही हरियणा में आज फिर 500 से ज़्यादा यानी 535 नए मामले सामने आए है |
इसके अलावा बीते दिन कोरोना से 39 मरीज़ों की मौत हुई है | जिनमे से 36 मरीज़ों की मौत केरल में हुई और एक-एक मरीज़ की मौत दिल्ली, हरियाणा और उत्तर प्रदेश में हुई है | हालांकि इस बीच देश भर में कोरोना से पीड़ित 2,563 मरीज़ों को ठीक किया गया है। और एक्टिव मामलों में 701 मामलों की बढ़ोतरी हुई है |
देश में अब कोरोना संक्रमण के मामलों की संख्या बढ़कर 4 करोड़ 30 लाख 68 हज़ार 799 हो गयी है। जिनमें से अब तक 5 लाख 23 हज़ार 693 लोगों की मौत हो चुकी है। वहीं देश में कोरोना से पीड़ित 98.74 फ़ीसदी यानी 4 करोड़ 25 लाख 28 हजार 126 मरीज़ों को ठीक किया जा चुका है। और एक्टिव मामलों की संख्या बढ़कर 0.04 फ़ीसदी यानी 16 हज़ार 980 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 88 करोड़ 40 लाख 75 हज़ार 453 डोज दी जा चुकी हैं। जिनमें से 19 लाख 53 हज़ार 473 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 83 करोड़ 64 लाख 71 हज़ार 748 सैंपलों की जांच की जा चुकी है। जिनमें से 4 लाख 97 हज़ार 669 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 3,303 नए मामले दर्ज किए गए हैं। जिनमें दिल्ली से 1,367 मामले, हरियाणा से 535 मामले, केरल से 341 मामले, उत्तर प्रदेश से 258 मामले, महाराष्ट्र से 186 मामले, कर्नाटक से 126 मामले, मिज़ोरम से 85 मामले, तमिलनाडु से 77 मामले, राजस्थान से 59 मामले, पश्चिम बंगाल से 52 मामले, तेलंगाना से 49 मामले, पंजाब से 36 मामले, उत्तराखंड से 24 मामले, गुजरात और मध्य प्रदेश से 15-15 मामले सामने आए हैं।
साथ ही, बिहार और गोवा से 14-14 मामले, ओडिशा से 10 मामले, जम्मू कश्मीर, झारखण्ड और चंडीगढ़ से 8-8 मामले, हिमाचल प्रदेश से 6 मामले, छत्तीसगढ़ से 5 मामले, आंध्र प्रदेश से 4 मामले और एक मामला त्रिपुरा से सामने आया है | बीते दिन असम, पुडुचेरी, मणिपुर, मेघालय, अरुणाचल प्रदेश, सिक्किम, नागालैंड, लद्दाख, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva